ישיבת מליאה, כנסת 23, פרוטוקול מספר 137, 2021-03-15 00:00

יריב לוין: חברות וחברי הכנסת, היום יום שני, ב' בניסן תשפ"א, 15 במרץ 2021.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 32), התשפ"א–2021; תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021.

ירדנה מלר-הורוביץ: תודה.

יריב לוין: תודה רבה.

יריב לוין: אנחנו רוצים לעבור לנושא הבא על סדר-היום, אבל אני לא רואה שהשרה גמליאל נמצאת פה, אז בלעדיה לא נוכל.

יריב לוין: אנחנו יכולים אולי לעבור לחוק הביטוח הלאומי, לא?

חיים כץ: אני מחכה שייתנו לי את ההקראה.

קריאה: – – –

יריב לוין: כן, אבל אין לו החומר.

יריב לוין: החומר לא אצלו עדיין.

קריאה: וגם יש רוויזיה בוועדת חוקה, ויכול להיות שנצטרך לעשות הפסקה – – –

חיים כץ: רוצה שאני אסביר אותו בלי הקראה?

חיים כץ: עוד דקה, הינה היא – – –

קריאה: אין שר?

יריב לוין: אין שר.

יריב לוין: השרה גם צריכה להציג את התקנות.

קריאה: אז חיים לא יכול להציג את זה – – –

יריב לוין: אבל הוא לא יכול, כי עדיין דנים ברוויזיה.

קריאה: – – –

יריב לוין: מדפיסים מחדש את הנוסח אז אי-אפשר.

קריאות: – – –

יריב לוין: יש טעות טכנית, אבל זה לא מאפשר להביא את זה עד שלא יודפס נוסח מתוקן ויונח כאן.

יריב לוין: רבותיי, צר לי שכך פני הדברים.

יריב לוין: אני מכריז על הפסקה.

יריב לוין: אנחנו נחדש את המליאה בהודעה של 20 דקות מראש כאשר השרה תהיה פה, אם תהיה פה.

קריאה: הינה, גילה באה.

יריב לוין: היא נמצאת פה?

קריאות: – – –

יריב לוין: אני מוכרח לומר שאלמלא מדובר בתקנות שנוגעות למאבק בנגיף הקורונה, שהן באמת הכרחיות, אני פשוט הייתי סוגר את הישיבה ובזה זה היה נגמר.

יריב לוין: זה פשוט – – –

חיים כץ: זה לא רציני.

חיים כץ: קובעים שעה – צריך להיות פה.

יריב לוין: ברור.

יריב לוין: אי-אפשר לקבל את זה.

יריב לוין: זה פשוט – – –

אורלי פרומן: אולי אני יכולה לדבר בינתיים?

יריב לוין: אין לי נוהל שמאפשר לי להעלות אותך, את יודעת, ככה, בלי שיש נושא שאנחנו דנים בו במסגרת הדיון, אז אני מכריז אם כך על 20 דקות הפסקה, בתקווה שהשרה תהיה כאן.

יריב לוין: הפסקה.

בשעה 13: << נושא >> מסמכים שהונחו על שולחן הכנסת << נושא >>

יריב לוין: אני מחדש את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הביטוח הלאומי (תיקון מס' 224 והוראת שעה), התשפ"א–2021, שהחזירה ועדת העבודה, הרווחה והבריאות.

ירדנה מלר-הורוביץ: תודה.

יריב לוין: תודה רבה.

יריב לוין: [נספחות.

יריב לוין: ]

יריב לוין: אם כן, אנחנו עוברים לנושא הראשון על סדר-היום – הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 32), התשפ"א–2021.

יריב לוין: אני מזמין את השרה גילה גמליאל להציג את התקנות בשם שר הבריאות, בבקשה.

גילה גמליאל: כבוד היושב-ראש, מזכירת הכנסת, חברי וחברות הכנסת, ביום כ"ד באדר התשפ"א, 8 במרץ 2021, אושר על ידי המליאה חלק מתיקון מס' 32, שעניינו הסגר הלילי שהוטל בימי פורים, לעניין הסעיפים הנוגעים להגבלות המוטלות במרחב הציבורי והפרטי.

גילה גמליאל: כעת מובא לאישורכם החלק הנותר של התיקון האמור, שכולל את יתר הוראות התקנות, לאחר שוועדת החוקה, חוק ומשפט לא קיימה דיון בעניינו וחלפו המועדים שנקצבו לכך בחוק.

גילה גמליאל: כידוע, מטרת הסגר הלילי הייתה למנוע ולצמצם אירועים ומסיבות המוניות סביב חג פורים במטרה למנוע התפרצות נוספת ומשמעותית של תחלואה.

גילה גמליאל: אומנם תקופת תוקפן של תקנות אלה חלפה, ועם זאת, ללא אישור המליאה לתקנות תתבטל האחריות הפלילית לעשיית עבירות הנובעות מהתקנות הללו, יוחזר כל קנס ששולם בגין הפרתן ויתבטלו הליכי אכיפה שננקטו בשל עבירות כאמור.

גילה גמליאל: לפיכך מבקש שר הבריאות לאשר תקנות אלה בהתאם להצעה המונחת בפניכם.

יריב לוין: תודה רבה.

יריב לוין: אנחנו עוברים לרשימת הדוברים.

יריב לוין: ראשון הדוברים – חבר הכנסת ישראל אייכלר, בבקשה.

ישראל אייכלר: אדוני היושב-ראש, חברי הכנסת, אנחנו אומרים: "מה נשתנה הלילה הזה מכל הלילות".

ישראל אייכלר: אומרים בדרך רמז: הלילה – זה הגלות.

ישראל אייכלר: למה בגלות הזאת אנחנו כבר אלפיים שנה?

ישראל אייכלר: בזמן שגלות מצריים הייתה רק 210 שנים, גלות בבל הייתה 70 שנים, עכשיו אנחנו נמצאים קרוב לאלפיים שנים ולא נגאלנו?

ישראל אייכלר: התשובה היא: "שבכל הלילות אנחנו אוכלים חמץ ומצה, הלילה הזה כולו מצה".

ישראל אייכלר: אומרים את זה ברמז – מצה ומריבה, כל הזמן אנחנו רבים, וזאת הסיבה שעדיין לא נגאלנו.

ישראל אייכלר: הייתה שנה קשה של מחלת קורונה.

ישראל אייכלר: מה עוד אמור לאחד יותר את הציבור ואת העם על כל חלקיו מאשר וירוס שלא מבדיל ולא מבחין בין אדם לאדם ולא מעניין אותו מה זהותו?

ישראל אייכלר: זה היה צריך להיות הדבר המאחד ביותר.

ישראל אייכלר: למעשה, מה שקיבלנו זה מצה ומריבה על כל דבר ודבר.

ישראל אייכלר: הצליחו להפוך את המחלה הזאת למסע של דה-לגיטימציה של ציבורים, בעיקר את הציבור החרדי, שהציגו אותו כמפיץ המחלה, כמפיץ המגפה.

ישראל אייכלר: כל הגזרות וכל התוכניות היו איך למנוע, לעשות סגרים דווקא בפסח, דווקא בחג השבועות, דווקא בראש השנה, ובית הכנסת זה הדבר הכי מסוכן.

ישראל אייכלר: היה איזה דוח של המשטרה שהזדעזעתי שמישהו כתב אותו, שביום ראשון בפורים יש סכנה, צריך לסגור את העיר; מצור.

ישראל אייכלר: למה?

ישראל אייכלר: כי יש מנהג של קריאת המגילה, ובקריאת המגילה אנשים משתכרים.

ישראל אייכלר: אז שני דברים של בורים ועמי הארצות שאני לא מבין: מי לא יודע שבפורים המשולש ביום ראשון לא קוראים בכלל את המגילה?

ישראל אייכלר: את המגילה קוראים ביום שישי בכל הארץ.

ישראל אייכלר: מי לא יודע שבזמן קריאת מגילה לא משתכרים?

ישראל אייכלר: אולי בסעודת פורים, אבל לא בקריאת המגילה.

ישראל אייכלר: זה היה בדוח משטרתי של משטרת ישראל, בעברית – לא בערבית, לא ברוסית, לא בפולנית.

ישראל אייכלר: בעברית.

ישראל אייכלר: אני ראיתי את הדוח הזה ואמרתי: מי כתב את זה?

ישראל אייכלר: זה רק היה סמל.

ישראל אייכלר: כאשר אנחנו רואים שאיש ציבור כמו איווט ליברמן יכול לעמוד בטלוויזיה בפומבי ולא מפחד ולא חושב שזה יגרע ממנו משהו – תארו לעצמכם איזה ראש עיר באמריקה, בצרפת, באירופה, שיגיד משהו כזה: את היהודים ואת המנהיג שם צריך לשים במריצה ולזרוק אותם למזבלה הקרובה – יום אחד הוא לא יוכל להופיע, בשום תפקיד ציבורי.

ישראל אייכלר: גם עיתונאי או שדרן שהיה עושה את זה, מייד כל הארגונים היהודיים היו דורשים ממנו להתפטר.

ישראל אייכלר: מייד.

ישראל אייכלר: ופה אומר איווט ליברמן שאת נתניהו והחרדים צריך לשים במריצה – שימו לב את מי שמו במריצות – ולהשליך אותם לפח הזבל, למזבלה הקרובה ביותר.

ישראל אייכלר: והוא עוד חושב שהוא מרוויח מזה.

ישראל אייכלר: זו הסכנה.

ישראל אייכלר: אם מישהו אומר דברים מטורפים והוא מפסיד מזה, אז לפחות זה מראה שהחברה בריאה, אבל כל אלה שצחקקו מסביבו וכל אלה שתומכים בו, כל אלה נמצאים במצב – אנחנו ציפינו מכל אומות העולם שיהיו שונים, שימחו ויזעקו ולא ישתקו, ופה אנחנו רואים שתיקה טוטלית.

ישראל אייכלר: נותנים לו להגיד את זה, והוא עוד הגיבור של השכונה.

ישראל אייכלר: היות שאני רואה שכל הגזרות האלה – אגב, אני טענתי על הסגרים אובייקטיבית, מהרגע הראשון, שסגר אינו תרופה.

ישראל אייכלר: זה הוכח בשנה האחרונה.

ישראל אייכלר: הסגר לא מנע שום דבר.

ישראל אייכלר: ורצו דווקא סגרים על שכונות חרדיות ודווקא על בני ברק.

ישראל אייכלר: לכן אני חושב שצריך להתנגד לתקנות האלה, בפרט שהן בדיעבד.

ישראל אייכלר: זו כבר בכלל לא שאלה של פיקוח נפש, זו סתם שאלה של לאשר דבר שהיה מוטעה.

ישראל אייכלר: בעיקר אני מבקש להסיר מסדר-היום את הגזרה של המצור על ירושלים, המצור התחבורתי, של נסיעה לירושלים, שגם זה בדיעבד, ולא צריך לאשר את זה.

ישראל אייכלר: תודה רבה.

יריב לוין: תודה רבה.

יריב לוין: חבר הכנסת ווליד טאהא – איננו; חבר הכנסת משה אבוטבול – איננו; חברת הכנסת מרב מיכאלי – איננה.

יריב לוין: חברת הכנסת אורלי פרומן, בבקשה.

אורלי פרומן: אדוני היושב-ראש, מזכירת הכנסת, חבריי חברי הכנסת, אקורד סיום – זמני, מבחינתי, אבל אינני מתמודדת לכנסת הבאה.

אורלי פרומן: אני מתחייבת לשמור אמונים למדינת ישראל ולמלא באמונה את שליחותי בכנסת.

אורלי פרומן: לנוסח השבועה הזה התחייבתי לראשונה כאן לפני כשנתיים, כשהצטרפתי לפוליטיקה ונבחרתי לחברת הכנסת.

אורלי פרומן: זו שבועה שהיא נר לרגליי יום-יום בתקופת כהונתי.

אורלי פרומן: הצטרפתי לעולם הפוליטי מתוך אמונה עמוקה שכנבחרת ציבור אוכל לעשות את השינוי החברתי המשמעותי ביותר.

אורלי פרומן: אחרי שנים רבות בשירות הציבורי שאפתי להרחיב אף יותר את מעגלי ההשפעה והעשייה למען המדינה שלי והחברה הישראלית.

אורלי פרומן: כך חונכתי בבית הוריי; כך גידלנו, בעלי ואני, את ילדינו.

אורלי פרומן: מניסיוני רב-השנים הגיעה האמונה שבעבודה מאומצת, בנחישות, באמונה בצדקת הדרך ובדבקות במטרות ראויות, הכול אפשרי.

אורלי פרומן: פעלתי מתוך תפיסת עולם שאם יש "למה" אפשר תמיד למצוא את ה"איך".

אורלי פרומן: את הניסיון המצטבר שלי רתמתי למעין נקודה ארכימדית, נקודת משען, כמו שאמר היווני בן המאה השלישית לפני הספירה, שממנה אוכל להניף את העולם, והתחלתי את המסע בעולם הפוליטי – מסע אישי והצטרפות למסע קבוצתי – לקראת שינוי מיוחל בחברה ובמדינה.

אורלי פרומן: הרבה מטרות ראויות היו.

אורלי פרומן: את עשייתי הקדשתי לחינוך והשכלה, לרווחה, לנשים, לבריאות, לתרבות.

אורלי פרומן: נחשפתי לכשלים, למחסור, לבעיות – כל כך הרבה לשפר ולהיטיב, כל כך הרבה "למה".

אורלי פרומן: בדרך אל ה"איך" משהו קרה לדמוקרטיה שלנו.

אורלי פרומן: כבר בתחילת דרכי עליתי באחד הנאומים עם האזהרה במילותיו של גארסיה מארקס, "משהו חמור מאוד עומד לקרות בכפר הזה", כשראיתי שהממשלה הנוכחית פועלת נגד הכנסת, משנה חוקי-יסוד בן לילה ומכנסת ועדות על פי האינטרסים שלה ולא של האזרחים וצורכיהם.

אורלי פרומן: ובאמת, אשר יגורתי בא, ומשהו חמור אכן קרה.

אורלי פרומן: דורדרנו למצב שבו עוולות וזיופים מזעזעים תחילה את כולם ואז הופכים להיות נורמה.

אורלי פרומן: מתרגלים.

אורלי פרומן: כך ההסתה נגד בית המשפט; תקציב מדינה שמתעכב במשך שנתיים; פיטורין והתפטרויות של אנשים מקצועיים וראויים; תהליכי קבלת החלטות לקויים; החינוך ששבוי כבן ערובה של פוליטיקה צינית ומערכות הבריאות, הרווחה, התרבות.

אורלי פרומן: ומעל כל אלה – רמת השיח המחפירה: השפה, הקללות, היחס המזלזל של חלק מהיריבים זה לזו ואחד לאחר.

אורלי פרומן: חייבים תיקון דחוף, ואחריו נותרה מלאכה רבה.

אורלי פרומן: אני מאחלת לאזרחי מדינת ישראל שנבחרי הציבור שלהם יזכרו שהם שלוחי העם, שתהיה פה הנהגה ראויה לאזרחיה, שתוקם כנסת חזקה הפועלת למען העם ושתיכון ממשלה נקייה – נקייה משחיתות, משוחד, מרמה והפרת אמונים.

אורלי פרומן: אני מאחלת לכל תושבי המדינה להתפנות להתפתחות האישית והמשפחתית שלהם במקום להיאלץ לצאת ולהפגין נגד הממשלה ששכחה אותם.

אורלי פרומן: אני מאחלת לאזרחיות המדינה ולאזרחיה לבחור כנסת וממשלה אחת לארבע שנים, לחיות בדמוקרטיה יציבה והוגנת ולדעת שיש מי שדואג להם ולעתידם.

אורלי פרומן: מגיע לכולנו לחוות הוגנות כלכלית, חברתית, תרבותית, מגדרית, ביטחונית, בריאותית, דתית.

אורלי פרומן: אני מייחלת שאחיה במדינה נאורה שבה חינוך הוא בראש סדר העדיפויות באופן אמיתי.

אורלי פרומן: אז יתחיל התיקון.

אורלי פרומן: מבחינתי, תם ולא נשלם.

אורלי פרומן: תודה רבה.

יריב לוין: אני מודה לחברת הכנסת אורלי פרומן – ומאחל לך הצלחה גדולה ובאמת תודה רבה על עשייתך כאן.

יריב לוין: אני חושב שבהחלט הבאת כבוד לבית הזה בעשייה שלך, בהתנהלות שלך, ואני מאחל לך הצלחה.

יריב לוין: מי יודע?

יריב לוין: אולי עוד תשובי ותחדשי מהנקודה הזאת.

אורלי פרומן: אולי עוד אשוב.

אורלי פרומן: כן, אמן.

אורלי פרומן: תודה רבה ובהצלחה לכולנו.

יריב לוין: תודה רבה.

יריב לוין: אם כן, הדובר הבא הוא חבר הכנסת אריאל קלנר – איננו; חבר הכנסת אריאל בוסו – איננו; חבר הכנסת אחמד טיבי – איננו; חבר הכנסת שבח שטרן – איננו; חבר הכנסת עמית הלוי – איננו; חבר הכנסת משה ארבל – מוותר.

יריב לוין: אם כן, אנחנו עוברים להצבעה על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 32), התשפ"א–2021.

יריב לוין: הצבעה.

יריב לוין: אני אאפשר כמובן למי שמקומו למעלה להשתתף, אם ירצה.

יריב לוין: הצבעה מס' 1 בעד התקנות – 3 נגד – 1 נמנעים – אין תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 32), התשפ"א–2021, נתקבלו.

משה ארבל: – – –

יריב לוין: אני כבר אומר את זה לפרוטוקול, טוב שאתה מפנה את תשומת ליבי.

יריב לוין: יש מישהו נוסף שמבקש להשתתף בהצבעה?

יריב לוין: חברת הכנסת עטייה – בעד, אני מניח.

יריב לוין: מישהו נוסף?

יריב לוין: חבר הכנסת אייכלר – נגד.

יעקב מרגי: אני בטעות הצבעתי – – –

יריב לוין: כן, אני אומר את זה לפרוטוקול.

יריב לוין: חבר הכנסת בוסו מבקש להצטרף ולהצביע?

יריב לוין: אז אנא, אני לא יכול לחכות.

יריב לוין: אתה מצביע בעד.

יריב לוין: אם כך, אנחנו עם חמישה קולות בעד, שני קולות נגד, אין נמנעים.

יריב לוין: אני מציין לפרוטוקול שחבר הכנסת מרגי הצביע בטעות במקומו של חבר הכנסת דיכטר, אבל זה כמובן לא משנה את תוצאות ההצבעה – קולו נספר פעם אחת.

יריב לוין: לפיכך, אני קובע שתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 32), התשפ"א–2021 – התקנות האלה התקבלו על ידי המליאה ואושרו.

יריב לוין: [נספחות.

יריב לוין: ]

יריב לוין: מכאן אנחנו עוברים לנושא הבא – תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021.

יריב לוין: אני שב ומזמין את השרה גילה גמליאל להציג את התקנות, בבקשה.

יריב לוין: יש דוברים.

גילה גמליאל: כבוד היושב-ראש, מזכירת הכנסת, חבריי וחברותיי חברי הכנסת, מונחת בפני הכנסת הצעה לאישור תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021, לפי סעיף 4(ד)(2)(ג) לחוק סמכויות מיוחדות להתמודדות עם נגיף הקורונה החדש (הוראת שעה), התש"ף–2020.

גילה גמליאל: בהתאם למנגנון שנקבע בחוק, ככל שלא מתקבלת החלטה על ידי הוועדה במועדים הקבועים בו, על מליאת הכנסת לדון בתקנות לאשרן או לא לאשרן.

גילה גמליאל: ביום 28 בפברואר 2021, לנוכח נתוני התחלואה ולשם מניעת התפשטות נגיף הקורונה, אישרה הממשלה תיקון שנקבע כהוראת שעה בתקנות התחבורה.

גילה גמליאל: במסגרת התיקון נאסר על ארגון, הזמנה, הפעלה והשתתפות בהסעה מיוחדת אל ירושלים וממנה, הכול למעט הסעות עובדים והסעות למוסדות חינוך ורווחה שפעילותם הייתה מותרת.

גילה גמליאל: עוד הובהר בנוסח התיקון לתקנות תחבורה כי בתקופת הוראת השעה לא תפעל התחבורה הציבורית.

גילה גמליאל: הוראת השעה הייתה תקפה מיום 27 בפברואר 2021 בשעה 18:00 בערב ועד ליום 28 בפברואר 2021, המועד שבו חל חג הפורים בירושלים.

גילה גמליאל: כעת מובאים לאישורכם ההסדרים האמורים.

גילה גמליאל: אומנם מועד הוראת השעה חלף, ועם זאת, ללא אישור המליאה לתקנות האלה, תתבטל האחריות הפלילית לעשיית עבירות הנובעות מהתקנות, יוחזר כל קנס ששולם בגין הפרתן ויתבטלו הליכי אכיפה שננקטו בשל עבירות כאמור.

גילה גמליאל: בהתאם לכך – – –

חיים כץ: כמה עבירות כאלה היו?

גילה גמליאל: בהתאם לכך, שר הבריאות מבקש מכם לאשר את תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021, שהותקנו לנוכח התפשטות נגיף הקורונה ונתוני התחלואה באותה עת במטרה לצמצם את התפשטות הנגיש בישראל ולהגן על בריאות הציבור.

גילה גמליאל: תודה רבה.

יריב לוין: תודה רבה לשרה גילה גמליאל.

יריב לוין: אני עובר לרשימת הדוברים: חבר הכנסת עמית הלוי – איננו; חבר הכנסת משה ארבל – מוותר; חבר הכנסת אוריאל בוסו – מוותר; חבר הכנסת ווליד טאהא – איננו; חברת הכנסת אורלי פרומן – מוותרת.

יריב לוין: חבר הכנסת יעקב מרגי, בבקשה.

יריב לוין: גם חבר הכנסת קלנר רשום, והוא איננו כאן, אז אם הוא לא פה אנחנו נוכל לעבור להצבעה.

יעקב מרגי: תודה, אדוני היושב-ראש.

יעקב מרגי: כיו"ר ועדת הכלכלה דנתי בתקנות האלה פעמיים.

יעקב מרגי: עכשיו אנחנו דנים באישור התקנות בדיעבד.

יעקב מרגי: המשטרה הודיעה בדיון שהיא פעלה ללא סמכות.

יעקב מרגי: התקנות הקנו לה סמכות לעצור הסעות מאורגנות ומיוחדות לירושלים.

יעקב מרגי: ההסעות האלה נעצרו במבואות ירושלים ולא הגיעו כלל, וראינו בסרטונים איך עוצרים מכוניות פרטיות ללא סמכות.

יעקב מרגי: מרגע שאני יודע שהמשטרה פעלה ללא סמכות – פעלנו להפיל את התקנות, והוגשה רוויזיה על ידי חברת הכנסת מטי יוגב.

יעקב מרגי: זה הובא למליאה על פי הנהלים.

יעקב מרגי: אני אצביע נגד אישור התקנות האלה ואני קורא לחברי להצביע.

יעקב מרגי: נעשה עוול.

יעקב מרגי: שאלת סך הכול כמה דוחות היו – 13 דוחות, שניתנו שלא בסמכות.

יריב לוין: תודה רבה, חבר הכנסת מרגי.

יריב לוין: חבר הכנסת אריאל קלנר – איננו.

יריב לוין: אם כן, אנחנו נעבור להצבעה.

יריב לוין: אני אאפשר להצביע מהמקום.

יריב לוין: נא לשבת, השרה גמליאל, חבר הכנסת גינזבורג, אנחנו עוברים להצבעה, בבקשה.

יריב לוין: אנחנו מצביעים על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021.

יריב לוין: הצבעה.

יריב לוין: הצבעה מס' 2 בעד התקנות – 2 נגד – 1 נמנעים – אין תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021, לא נתקבלו.

יריב לוין: האם מישהו שמקומו למעלה מבקש להוסיף את קולו?

יריב לוין: חבר הכנסת ארבל – נגד, חבר הכנסת בוסו – נגד, חבר הכנסת אייכלר – נגד, חבר הכנסת מרגי – נגד.

יריב לוין: אם כך, בעד – שניים, נגד – חמישה, אין נמנעים.

יריב לוין: אני קובע שתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 8), התשפ"א–2021, לא התקבלו על ידי הכנסת ובוטלו.

יריב לוין: [מס' מ/1401; דברי הכנסת, חוב' כ"ב, ישיבה 136; נספחות.

יריב לוין: ]

יריב לוין: אני עובר מכאן להצעת חוק הביטוח הלאומי (תיקון מס' 224 והוראת שעה), התשפ"א–2021, לקריאה השנייה ולקריאה השלישית.

יריב לוין: ההצעה קיבלה פטור מחובת הנחה, ואני מזמין את יושב-ראש ועדת העבודה, הרווחה והבריאות חבר הכנסת חיים כץ להציג את הצעת החוק.

חיים כץ: אדוני היושב-ראש, חבריי חברי הכנסת, אני בטוח עכשיו, כשאני מסתכל על הכנסת, שיהיה פה שקט, לא יפריעו, לא יהיו צעקות.

חיים כץ: ואללה, תענוג.

חיים כץ: אתה רואה?

חיים כץ: ככה צריכה – – –

יריב לוין: אנחנו מעדיפים את המליאה מלאה, למען האמת.

חיים כץ: ככה צריכה להיות הכנסת כשמישהו עולה לדוכן ומדבר ומגיש הצעת חוק – כולם צריכים להיות בהקשבה.

חיים כץ: ואללה, תענוג.

חיים כץ: בתקופה הלא-נורמלית של התכנסויות הכנסת בערבי בחירות, אנחנו לא רגילים – צלצלו אליי לפני שבוע ואמרו: ממשלת ישראל בעידן הקורונה מנסה לשפר את איכות החיים של העצמאים ולא להשית עליהם או לא לגבות מהם דמי ביטוח לאומי בגין שכירים שיצאו לחל"ת חודשיים, בסדר גודל של 500 מיליון שלא ייגבו.

חיים כץ: אני חושב שזה נכון, כי העסק היה סגור, אבל יחד עם זה, אמרתי שיש כל כך הרבה עיוותים, ויש לי הזדמנות לנסות ולשפר עבור האוכלוסיות של ניצולי השואה.

חיים כץ: באתי ואמרתי שבמבחן הכנסה – אתם יודעים, מבחן הכנסה של סיעוד זה עשרות או מאות מיליונים.

חיים כץ: אמרתי שאני אגע רק בניצולי השואה ואני אנסה לשפר, כי אני רוצה שתבינו: היום, בן אדם שנזקק לסיעוד, עושים לו מבחן הכנסה.

חיים כץ: היה והוא עובר בשקל אחד את התקרה, שזה השכר הממוצע במשק – במקרה הזה זה 10,551, ובפועל אני אחר כך אגיד שמצאנו לפחות שניים בני 100 שעברו בשני שקלים לחודש.

חיים כץ: שני שקלים בחודש זה 24 שקל בשנה; הם איבדו 5,070 שקל לחודש, כל חודש, איבדו 60,840 שקל בשנה על זה שהם עברו בשני שקלים.

יריב לוין: טירוף.

חיים כץ: אני אמרתי שאני הולך לתקן את זה.

חיים כץ: אנחנו ערב בחירות, ואני יודע שיגידו שזה פוליטי – זה פוליטי, אתה לא יכול לעשות את זה.

חיים כץ: אבל אנחנו, בעם היהודי, נכון שכל ש"ס הלכו, אבל אנחנו דוגלים במתן בסתר, וזה מתן בסתר, כי אני לא יודע למי אני נותן, וזה שמקבל לא יודע ממי הוא קיבל.

חיים כץ: אבל זאת עזרה אמיתית, כשאני מסתכל על הגילאים האלה.

חיים כץ: ואז אמרתי שאלוהים נמצא בפרטים הקטנים, והתחלתי להיכנס לפרטים, ואני מדבר על 30 מיליון.

חיים כץ: דיברתי עם שר האוצר – הוא אמר:

חיים כץ: אני נותן לך 30 מיליון.

חיים כץ: לקחנו רק את אלה שעברו ב-1,000 שקל.

חיים כץ: אמרתי: כמה עברו ב-1,000 שקל?

חיים כץ: היו 1,449 אנשים.

חיים כץ: כמה מתוכם עברו ב-100?

חיים כץ: היו 113 מה-1,000.

חיים כץ: אמרתי: כמה עברו בעשרה שקלים?

חיים כץ: כמה עברו את התקרה בעשרה שקלים?

חיים כץ: אז עברו שניים בשני שקלים, שניים בשלושה שקלים, שניים בארבעה שקלים, שניים בשבעה שקלים ושלושה – בעשרה.

חיים כץ: 11 איש.

חיים כץ: 11 האיש האלה, שבמקסימום קיבלו 120,000 ברוטו, איבדו 60,840 שקל בשנה לכל החיים.

חיים כץ: זה משהו הזוי.

חיים כץ: כשאני רואה את הטבלאות האלה זה משגע אותי.

חיים כץ: נכנסתי למחשב ואמרנו: אוקיי, מה קרה?

חיים כץ: מה היה לפני שנה?

חיים כץ: השכר הממוצע היה יותר נמוך.

חיים כץ: זאת אומרת שבבדיקה הראשונית התברר לנו ש-653 אנשים, אם היו עושים מיצוי זכויות שנתי, הם היו מקבלים את הכסף, כי שנה לפני זה השכר הממוצע היה 10,247.

חיים כץ: פניתי למנכ"ל הביטוח הלאומי.

חיים כץ: אני חייב לציין שמנכ"ל הביטוח הלאומי עובד על מנת למצות זכויות.

חיים כץ: הוא לא רואה שהביטוח הלאומי צריך לנצח את האזרח, הוא רואה איפה צריך לשפר את איכות החיים של האזרח.

יריב לוין: המנכ"ל מאיר שפיגלר עושה עבודה מדהימה.

חיים כץ: מדהימה.

חיים כץ: מאיר שפיגלר – –

יריב לוין: אחרי – – –

חיים כץ: – – המנכ"ל, עושה עבודה מדהימה.

יריב לוין: וראוי להזכיר – – –

חיים כץ: הוא נתן הוראות – – –

יריב לוין: וראוי – – –

חיים כץ: הוא נתן הוראות למיצוי זכויות.

חיים כץ: זה יעלה מאות מיליוני שקלים – –

יריב לוין: וראוי – – –

חיים כץ: – – אבל מדינת ישראל לא צריכה לנצח את האוכלוסיות המוחלשות כשאלה לא יודעים להגיב, כי כשבן אדם בן 100 מקבל מכתב, הוא לא תמיד יודע לקרוא אותו, ואם הוא בדמנציה וסיעודי, ואם הוא גם ערירי, אז הוא לא יודע לקרוא.

חיים כץ: לכן, מנכ"ל הביטוח הלאומי הולך לצאת במבצע שמי שלא עונה על מכתב והוא רואה שמגיעות לו זכויות – ישלחו אליו אנשים הביתה, ויהיה מיצוי זכויות.

חיים כץ: וזה לא יהיה לבחירות, כי זה יהיה אחרי הבחירות.

חיים כץ: בהצעת החוק הזאת הייתה הסתייגות של חברת הכנסת אתי חוה עטייה, שהגישה הסתייגות ואמרה: כשאנחנו מדברים על תשלומי הביטוח הלאומי, יש פה אנומליה, כי בן אדם משלם ביטוח לאומי בגין עבודתו, ואם הוא עובד חודש אחד, אם הוא עובד יומיים בחודש ומרוויח 100 שקל, הוא משלם ביטוח לאומי 7.25% על 100 השקלים, ואז הוא משלם שבעה שקלים ו-25 אגורות; אם הוא לא עובד הוא משלם 177 שקלים.

חיים כץ: והיא אמרה: למה שהוא ישלם כאילו הוא מובטל?

חיים כץ: שישלם לפי חודש עבודתו האחרון.

חיים כץ: היא שמה את זה כהסתייגות, והוועדה קיבלה את זה כהצעת חוק קבועה, זאת אומרת שיהיה פה תיקון דרמטי – זאת אומרת שמי שעבד ישלם לפי חודש העבודה האחרון ולא לפי האבטלה.

חיים כץ: ואני חייב להודות לך על הרעיון ועל היוזמה.

חיים כץ: ואללה, כל הכבוד.

חיים כץ: כל הכבוד.

חיים כץ: עשית עבודה יפה וגדולה, והוועדה באהבה גדולה קיבלה את זה, וגם האוצר קיבל את זה.

חיים כץ: אז פה אנחנו חייבים להודות לעלי בינג, נציג האוצר, שבא ואמר: ואללה, זה עושה שכל, זה עושה שכל, אני מאשר את זה.

חיים כץ: למען האמת, הוא גם אישר את זה, אבל לא הייתה לו ברירה, כי אחרת – זאת הצעת חוק ממשלתית והוועדה אישרה – הייתה לו ברירה למשוך את החוק, והוא לא רצה למשוך את החוק.

חיים כץ: וקיבלנו 30 מיליון שקל.

חיים כץ: קיבלנו 30 מיליון שקל, ואמרנו שבשלב הראשוני אנחנו ניקח את כל האזרחים הוותיקים שמקבלים השלמת הכנסה ואין להם כסף והם חייבים, בחובות לחברת חשמל – זה כבר לא ניצולי שואה – ונמחק להם את החובות.

חיים כץ: זה סדר גודל של 5-4 מיליון שקל.

חיים כץ: ביתרה אנחנו הולכים לשפץ בתים ולראות מה נותנים לאזרחים הוותיקים האלה, שבדרך כלל אין להם פה.

חיים כץ: ואם מישהו יגיד שזאת תעמולת בחירות, אז אני בטוח שמאלה שיקבלו, 98% לא יבואו להצביע, כי הם דמנטיים ברובם, והם סיעודיים, והם לא יודעים לבוא להצביע.

חיים כץ: אבל אנחנו ככנסת, כמחוקק, עשינו את מחויבותנו לאזרחים האלה, כי אני חושב שהיינו צריכים לעשות את זה, ופה הכנסת באה בניקיון כפיים.

חיים כץ: נכון שזה לפני בחירות, אבל זה לא בחירות, כי זה יבוצע אחרי הבחירות.

חיים כץ: יריב, אלה הדברים הקטנים שאנחנו יודעים לעשות ואנחנו צריכים לעשות וניתנה לנו הזכות לעשות.

חיים כץ: ולכן, אני מתכבד להביא לכנסת לקריאה השנייה ולקריאה השלישית את הצעת חוק הביטוח הלאומי (תיקון מס' 224 והוראת שעה), התשפ"א–2021, שהגישה הממשלה.

חיים כץ: מעסיקים מחויבים בתשלום דמי ביטוח לאומי ודמי ביטוח בריאות עבור עובדיהם בעד חודשיים מתוך התקופה שבה העובדים שוהים בחופשה ללא תשלום, מה שמטיל על המעסיקים נטל משמעותי בתקופה קשה זו.

חיים כץ: הצעת חוק זו קובעת כהוראת שעה פטור למעסיקים מתשלום דמי ביטוח לאומי ודמי ביטוח בריאות בעד עובדים השוהים בחופשה ללא תשלום, ומטרתה להקל על המעסיקים הרבים שבתקופת הקורונה הכנסותיהם פחתו בצורה משמעותית או פחתו לחלוטין.

חיים כץ: מדובר פה בכ-500 מיליון שקל, פה, פה – כ-500 מיליון שקל.

חיים כץ: יצוין כי המעסיק רשאי לנכות מכל סכום המגיע לעובד את דמי הביטוח ששילם כאמור.

חיים כץ: לפיכך, ההצעה הזאת נועדה לסייע גם לעובדים, כי המעסיקים היו יכולים להשית את זה על העובדים גם כשהם נמצאים בחל"ת.

חיים כץ: הפטור מתשלום דמי הביטוח יחול לגבי עובדים שהיו בחופשה ללא תשלום במשך חודש קלנדרי אחד לפחות בתקופה שמ-1 באפריל 2020 ועד 30 באפריל 2021.

חיים כץ: שר האוצר רשאי להאריך בצו את התקופה האמורה עד 30 ביוני 2021.

חיים כץ: הפטור המוצע לא יפגע בזכויותיהם של העובדים שיצאו לחל"ת ולא שולמו בגינם דמי ביטוח.

חיים כץ: נוסף על הוראת השעה התקבל בוועדה תיקון קבוע שהציעה חברת הכנסת אתי חוה עטייה, ולפיו עובד שיצא לחופשה ללא תשלום והכנסתו טעם היציאה לחופשה הייתה נמוכה משכר המינימום, דמי הביטוח שישלם המעסיק בעדו בתקופת החל"ת יחושבו לפי הכנסתו לפני היציאה לחל"ת, ולא לפי שכר המינימום.

חיים כץ: ההצעה אושרה בוועדה פה אחד ואין לה הסתייגויות, ואני מבקש מהכנסת לאשר את הצעת החוק.

חיים כץ: מאחר שסביר שזה יעבור, כי יש פה רק נציגי ליכוד – כי בפעמים האחרונות שאנחנו מדברים פוליטיקה, ואני בא לפה, מוזעק לכנסת להעביר חקיקה מתקנת של הקורונה, אין נציגים של מפלגות אחרות, אין – בא הליכוד, שהוא גם המפלגה הגדולה, והוא פה מצביע לבד.

חיים כץ: כולם מדברים: אנחנו נעשה, ויש עתיד, ויש זה.

חיים כץ: איפה הם?

חיים כץ: הם מקבלים את סדר-היום.

חיים כץ: למה הם לא פה?

חיים כץ: למה הם לא באים להצביע?

חיים כץ: אתה יודע למה, אדוני יושב-ראש הכנסת?

חיים כץ: כי הם סומכים על הליכוד שזאת מפלגה חברתית והיא תבוא ותעשה.

חיים כץ: בשביל זה הם לא באים.

חיים כץ: אבל כאלה אנחנו, וזאת לא פעם ראשונה פה שאני מעלה הצעת חוק ויש רק נציגי ליכוד, אז יישר כוחנו.

חיים כץ: אני רוצה להגיד תודה ליועצת המשפטית שמרית גיטלין שקד על העבודה המהירה, על ההבנה, על ההתייחסות; לענת כהן שמואל, מנהלת הוועדה, בגלל הטרטורים של ועדות הסכמות, הדחיפות ודחיית הוועדה, כי אנחנו מתמודדים מול האוצר; לנציג האוצר עלי בינג; למנכ"ל הביטוח הלאומי – ואללה, אשרי האזרחים שקיבלו מנכ"ל ביטוח לאומי כזה; לחברת הכנסת אתי חוה עטייה, על ההסתייגות החכמה.

חיים כץ: אני מקווה – גילה, תישארי עוד שנייה.

חיים כץ: אנחנו מצביעים, עוד שנייה.

גילה גמליאל: – – –

חיים כץ: את מאחרת, אבל הליכוד בא לפה להצביע, אז תאחרי בשנייה אחת ואנחנו נצביע.

חיים כץ: תודה רבה.

יריב לוין: תודה רבה לחבר הכנסת חיים כץ.

יריב לוין: ברכות גם לך וגם לחברת הכנסת אתי עטייה.

יריב לוין: נדמה לי שאין אקורד סיום יפה יותר לכהונת הכנסת הזאת מאשר להעביר את החוק הזה.

יריב לוין: בהחלט יישר חוק לכם, שהבאתם את החוק הזה לכאן; מה שנקרא בלי מירכאות, לא ויתרתם עד הרגע האחרון ממש.

יריב לוין: אנחנו עוברים מכאן לבקשות רשות הדיבור שהוגשו, מאחר שאין הסתייגויות.

יריב לוין: חברת הכנסת ענת כנפו – איננה.

יריב לוין: לפיכך, אנחנו יכולים לעבור מייד להצבעה על הצעת חוק הביטוח הלאומי (תיקון מס' 224 והוראת שעה), התשפ"א–2021, בקריאה השנייה, כנוסח הוועדה, בהיעדר הסתייגויות.

יריב לוין: הצבעה.

יריב לוין: אני אאפשר למי שמקומו למעלה להצביע מכאן.

יריב לוין: הצבעה מס' 3 בעד סעיפים 1–2 – 3 נגד – אין נמנעים – אין סעיפים 1–2 נתקבלו.

יריב לוין: חברת הכנסת עטייה, אני מוסיף את קולך בעד.

יריב לוין: לפיכך, ארבעה בעד, אין מתנגדים, אין נמנעים.

יריב לוין: אני קובע שהצעת חוק הביטוח הלאומי (תיקון מס' 224 והוראת שעה), התשפ"א–2021, התקבלה בקריאה השנייה.

יריב לוין: מכאן אנחנו עוברים להצבעה בקריאה השלישית.

יריב לוין: הצבעה מס' 4 בעד החוק – 3 נגד – אין נמנעים – אין חוק הביטוח הלאומי (תיקון מס' 224 והוראת שעה), התשפ"א–2021, נתקבל.

יריב לוין: אני מוסיף את קולותיהם של חברי הכנסת שבח שטרן ואתי עטייה – בעד.

יריב לוין: לפיכך אנחנו עם חמישה קולות בעד, אין מתנגדים, אין נמנעים.

יריב לוין: לפיכך אני קובע שהצעת חוק הביטוח הלאומי (תיקון מס' 224 והוראת שעה), התשפ"א–2021, התקבלה בקריאה השלישית, והחוק נכנס לספר החוקים.

יריב לוין: מכאן אנחנו למעשה רצינו לעבור להצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 7), תשפ"א–2021, אבל הוא טרם הסתיים בוועדה.

יריב לוין: אי לכך, אם יסתיים ויקבל פטור מחובת הנחה, אפשר יהיה להביא אותו בישיבה הבאה, שקבועה ליום רביעי.

יריב לוין: אם כן, חברות וחברי הכנסת, תם סדר-היום.

יריב לוין: הישיבה הבאה, וככל הנראה האחרונה לפני הבחירות והאחרונה לכנסת הזאת, תתקיים ביום רביעי, ד' בניסן התשפ"א, 17 במרץ 2021, בשעה 11:00.

יריב לוין: ישיבה זו נעולה.

יריב לוין: תודה.